Oppsummering og vurdering av høringsinnspill
Oppsummering og vurdering av høringsinnspill
Forskrift om satser for beregning av grunntilskudd til private barnehager i Porsgrunn for 2027. Saksnr. 26/6963 
Formål: sikre sporbarhet mellom innspill, kommunens vurdering og eventuelle endringer i forskriftsutkastet. Brukes som vedlegg til saksframlegg, jf. forvaltningsloven § 37 og KS’ veileder for lokalt forskriftsarbeid fase D.
Høringsfrist 04.09.2026. Innkomne svar: NHO Geneo (28.08.2026), Private Barnehagers Landsforbund (04.09.2026) og Norlandia (04.09.2026). 
Merknadene førte til korreksjoner i beregningsgrunnlaget, spesifisert i tilskuddsmodellen under fane «Endringslogg». Satsene er derfor endret fra kr 287.570, - og kr 151.574, - i høringsutkastet til kr 293.257 og kr 154.902 i forslaget som nå fremmes.

	
	Innspill
	Kommunens vurdering (fakta/rett/metode)
	Konklusjon (endring/ikke endring)

	PBL
	Mener siste tilgjengelige deflatoranslag bør brukes allerede i høringsgrunnlaget, og oppdateres før endelig vedtak.
	Enig i at sist tilgjengelige deflatoranslag bør legges til grunn i høringsdokumentet. Dette vil bli gjort i forhold til beregningene for 2028.
	Iverksettes for tilskuddsåret 2028.

	
	Ber om at arbeidsgiveravgift ved uttrekk av pensjon bare beregnes av pensjonspremier som faktisk er avgiftspliktige, ikke premier dekket av premiefond.
	Enig i denne presiseringen. Det vil bli foretatt endringer i beregningene som beskrevet i innspillet. Se vedlegg.
	Endring foretas.

	
	Ber om avstemming av «andre tilskudd og refusjoner», særlig prosjektene 2725 og 2728, slik at refusjoner bare reduserer grunnlaget når tilsvarende kostnader inngår.
	Avstemming/forklaring ligger i vedlegg til denne oppsummeringen. Avstemmingen gir ikke grunnlag for endringer i beregningene av tilskuddssats.
Se vedlegg
	Ingen endring.

	
	Ber om redegjørelse for hvordan barn og kostnader ved ressursavdelingen Kastanje i Maristien er behandlet, og eventuell korreksjon av barnetallet.


	Barna på avdeling Kastanje har vedtak etter §§35 og 37 som utgjør den forsterkede bemanningen på avdelingen, og holdes utenfor beregning av grunntilskudd. Grunnbemanningen oppfyller kravene i barnehageloven § 26.» (fra høringsnotat)

Her ser vi at vi har uttrykt oss utydelig og utsagnet kan misforstås. Det er de ekstra ressursene gitt i vedtak etter 35 og 37 som er holdt utenfor beregning for grunntilskudd. Barna er ikke tatt ut av beregningsgrunnlaget ettersom grunnbemanningen på avdeling Kastanje (minst) er i henhold til bemanningsnorm etter § 26. 

Uttrekket gjelder individuelle vedtak etter kapittel VII, slike kostnader ikke er ordinære driftsutgifter og derfor faller utenfor grunnlaget etter § 19a første ledd. Da oppstår heller ikke plikt til ekstra grunntilskudd.

	Ingen endring

	
	Foreslår at informasjonsbestemmelser i §§ 3 og 4 tas ut av forskriften, at forbeholdet om lov- og forskriftsendringer tas ut, og at satsjusteringer forhåndsvarsles.
	Vurderes i arbeid med forskrift for tilskuddsåret 2028.
	Ingen endring

	
	Ber om direkte informasjon om politisk behandling og lenke til saksdokumenter.
	Kommunen gir melding til de som har gitt høringsinnspill når saken sendes ut til politisk behandling. 
	Tatt til følge.


	
	Forslag om å vedta NHO Geneos modellforskrift
Ber om at forskriften bygges ut etter NHO Geneos modellforskrift, slik at den gir én samlet ramme for hele tilskuddet og regulerer beregningsgrunnlag, dokumentasjon, uttrekk, pensjons- og eiendomstilskudd, medvirkning ved endringer og innholdskrav til enkeltvedtak. Konkret ordlyd er foreslått.
	Hensynene bak modellen, innsyn, etterprøvbarhet og reell medvirkning, er legitime og deles av kommunen. De følger allerede av barnehageloven, finansieringsforskriften, forvaltningsloven og offentleglova.
Store deler av modellen gjentar nasjonalt regelverk. Å forskriftsfeste dette lokalt gir ingen merverdi og skaper risiko for at den lokale teksten kommer i utakt ved senere endringer. Andre deler regulerer kommunens saksbehandling og fremdrift, som hører hjemme i saksframlegg og rutiner. Modellen omtaler også nasjonalt fastsatte størrelser, blant annet prosentsatsene for pensjonstilskudd, som kommunen ikke har forskriftskompetanse over.
Modellens krav til dokumentasjon strekker seg lenger enn forarbeidene angir, jf. Prop. 138 L (2024–2025) side 102 om at kommunene ikke skal pålegges å dokumentere alle transaksjoner i minste detalj.
Kommunen benytter KS' forskriftsmal og begrenser forskriften til det den faktisk fastsetter: satsene og det som er nødvendig for å anvende dem.
	Ikke tatt til følge.
Ingen endring i forskriftens oppbygning.
Hensynene ivaretas gjennom saksframlegg, beregningsdokumentasjon og enkeltvedtak.

	
	
	
	

	
	PBL anbefaler at høringsnotatet redegjør for utviklingen i tilskuddssatsene og hvilke konsekvenser satsene kan få for private barnehager.
	Forslaget gjelder saksframlegget og ikke forskriften.
Satsene for 2027 er ikke direkte sammenlignbare med 2026, siden pensjon og kapital fra 2027 dekkes særskilt gjennom pensjonstilskudd etter barnehageloven § 19b og eiendomstilskudd etter § 19c og derfor er trukket ut av grunntilskuddet. 
Fra 2028 tas det sikte på å vise utviklingen i tilskuddet fra 2027 til 2028.
	Tas med fra beregning for tilskudd 2028.



	NHO Geneo
	Mener netto lærlingekostnader uriktig er holdt utenfor, og ber om at kostnadene legges tilbake.
	Utgifter til lærlinger er ikke ordinære driftsutgifter og faller utenfor beregningsgrunnlaget allerede etter § 19a første ledd. Dette er en avgrensning av hva grunnlaget består av, ikke et uttrekk fra et grunnlag utgiften ellers ville inngått i, og det utløser derfor ingen plikt til ekstra grunntilskudd.
Utdanningsdirektoratet lister lærlinger uttrykkelig blant kostnader som ikke skal tas med, jf. Udir-7-2014 kommentarene til § 4 første ledd. Avgrensningen ligger også til grunn for de nasjonale satsene. Departementet har lagt til grunn at beregningsgrunnlaget skal være det samme som etter tidligere regler, jf. Prop. 138 L (2024–2025) side 95.

	Ikke tatt til følge.
Ingen endring i forskriften.

	
	Mener uttrekk for ressursavdelingen Kastanje må speiles i sats for ekstra grunntilskudd, alternativt legges tilbake i grunntilskuddet.
	Barna på avdeling Kastanje har vedtak etter §§35 og 37 som utgjør den forsterkede bemanningen på avdelingen, og holdes utenfor beregning av grunntilskudd. Grunnbemanningen oppfyller kravene i barnehageloven § 26.» (fra høringsnotat)
Her ser vi at vi har uttrykt oss utydelig og utsagnet kan misforstås. Det er de ekstra ressursene gitt i vedtak etter 35 og 37 som er holdt utenfor beregning for grunntilskudd. Barna er ikke tatt ut av beregningsgrunnlaget ettersom grunnbemanningen på avdeling Kastanje (minst) er i henhold til bemanningsnorm etter § 26. 

Uttrekket gjelder individuelle vedtak etter kapittel VII, slike kostnader ikke er ordinære driftsutgifter og derfor faller utenfor grunnlaget etter § 19a første ledd. Da oppstår heller ikke plikt til ekstra grunntilskudd.
	Ingen endring, barna på ressursavdeling Kastanje er inkludert i grunnlaget.

	
	Uttrekk av en niendedel av byggkostnadene vedr. Avd. Kastanje.
	Byggkostnadene til avdeling Kastanje er med i sin helhet. Dette for at det skal gjøres en gjennomgang av arealbruk og beregninger til tilskuddsberegningen for 2028.

	Tatt til følge.

	
	Ber om dokumentasjon om reell privat deltagelse i tolketjenester og kompetansetiltak
	15 av 18 mulige private barnehager deltok fullt ut i Kollektiv kompetanseutvikling i 2025. Tildelingsbrev fra Statsforvalter viser at ansatte i private barnehager får støtte til videreutdanning på lik linje med ansatte i kommunale barnehager. 
Oversikt fra Tolketjenesten over utførte oppdrag i barnehager i 2025 viser at Tolketjenesten blir brukt av alle barnehager med behov, uavhengig av eier. I 2025 hadde Tolketjenesten 104 oppdrag i barnehager i Porsgrunn, Kommunen finansierer bruken i henhold til Tolkeloven (se vedlegg fra Tolketjenesten i Grenland)
	Ingen endring

	
	Ber om dokumentasjon av fordelingsnøkkel for fagsystem/lisenser.
	Fordelingsnøkkelen som er angitt til 20 % gjelder fagsystemet VISMA. Beløpet som inngår i beregningen, inneholder også systemer som bare kommunen benytter. Se vedlegg for detaljer. Det gjøres korreksjon for manglende uttrekk av system FlYYT,.
	Tilskuddsgrunnlaget korrigeres

	
	Ber om at dokumentasjon på art- og bilagsnivå, redigerbar beregningsmodell, innsyn, høring og innholdskrav til enkeltvedtak forskriftsfestes.
	Modellens krav til dokumentasjon strekker seg lenger enn forarbeidene angir, jf. Prop. 138 L (2024–2025) side 102 om at kommunene ikke skal pålegges å dokumentere alle transaksjoner i minste detalj.
Kommunen benytter KS' forskriftsmal og begrenser forskriften til det den faktisk fastsetter: satsene og det som er nødvendig for å anvende dem.
	Hensyntas gjennom beregningsmodellen.

	
	Ber om dokumentasjon av bemannings- og pedagognorm.
	Bemanningsnormen skal sees for alle kommunale barnehager under ett. Kommunale barnehager i Porsgrunn oppfylte pedagog- og bemanningsnorm samlet i 2025. (Hentet fra Statistikk dashboard i UBAS) – Kommunen viser til egen dokumentasjon i saken (vedlegg nr ??)
	Ingen endring

	
	Mener bare tekniske oppdateringer kan gjøres administrativt; realitetsendringer må høres. 
	Endringer som følger av endring i regelverk, nasjonale beregningsfaktorer som verken kommunen eller de private barnehagene kan påvirke vil kunne bli gjennomført uten forutgående høring. Andre endringer vil bli vurdert i forhold til vesentligheten i endringen.
	Ikke tatt til følge

	
	Påpeker flere feil og sprik i dokumentene, blant annet årstallet 2007, redigeringsrester, ulik brøk for Maristien, beskrivelse av administrasjonspåslag og kunngjøring/ikrafttredelse.
	Årstallet 2007 er en skrivefeil og rettes i ferdig dokument. Hjemmelshenvisninger og eventuelle redaksjonelle feil rettes opp.
	Tas til følge

	
	NHO Geneo mener at valg av pensjonssats må dokumenteres med utgangspunkt i den enkelte barnehages pensjonsvilkår, og viser til Udirs tolkningsuttalelse om at ordningstype alene ikke er avgjørende.
	Pensjonstilskudd etter barnehageloven § 19 b og finansieringsforskriften §§ 14-16 fastsettes gjennom egne enkeltvedtak og omfattes ikke av forskrift om satser for beregning av grunntilskudd. Kommunen er enig i at valg av pensjonssats skal bygge på individuell vurdering av dokumenterte pensjonsvilkår slik finansieringsforskriften § 14 krever. Dette behandles i egen saksprosess og i enkeltvedtak til den enkelte barnehage.
	Ingen endring

	
	NHO Geneo viser til at enkeltvedtak om pensjonssats skal fattes innen 31. oktober 2026.
	Frister for pensjonstilskudd følger direkte av finansieringsforskriften og gjelder uavhengig av lokal forskrift om grunntilskudd. Merknaden tas til orientering.
	Ingen endring

	
	Ber om at de endelige beregningene gjøres tilgjengelige for private barnehager før forskriften vedtas.
	Endelig beregningsgrunnlag følger saksframlegget som offentliggjøres i forbindelse med politisk behandling. Høringsinstansene gis anledning til å gjøre seg kjent med dokumentasjonen før endelig vedtak.
	Ingen endring.

	
	Ber om at høringssvaret journalføres og inngår i saken.
	Høringssvarene blir lagt som vedlegg i saken.
	Ingen endring

	
	Mener fradrag for kostpenger og matsalg mangler angitt hjemmel, og ber om hjemmelsangivelse eller reversering.
	Matservering i kommunale barnehager er ordinær driftsutgift og inngår i grunnlaget. Avgrensningen skjer på inntektssiden, jf. Udir-7-2014 kommentarene til § 4 første ledd og barnehageloven § 20 andre ledd, som fastslår at kostpengene kommer i tillegg til foreldrebetalingen og ikke skal overstige de faktiske utgiftene til mat og drikke.

På art 11151 Matvarer til brukere er det i 2025 regnskapsført kr 3.123.529 innenfor grunnlaget. Innbetalte kostpenger samme regnskapsår utgjør kr 3.137.747, i tillegg kommer betaling fra ansatte for kost kr. 249.491. Til sammen gir dette et overskudd på kr. 235.283
Kommunen har da et overskudd som må korrigeres i tilskuddsberegningen for 2027. 

	Ikke tatt til følge.
Ingen endring i forskriften.




Tilskuddsgrunnlag korrigeres.

	
	Medvirkning, innsyn og enkeltvedtak bør rettes før vedtak
Ber om at bestemmelser etter av modellforskriften §§ 8-10: Minst seks uker høringsfrist med grunnlaget tilgjengelig i hele perioden, skriftlig redegjørelse for hvordan innspill er vurdert, innsynsrett i alle dokumenter som ligger til grunn for satsene, og enkeltvedtak som viser anvendelsen av grunntilskudd, ekstra grunntilskudd, pensjonstilskudd og eiendomstilskudd og opplyser om klageadgang, klagefrist og klageinstans jf. barnehageloven § 56 og forvaltningsloven § 22. Ber om at innspill vil bli systematisert i innspillsmatrise og ber om at denne praksisen forskriftsfestes.
	De hensynene som trekkes fram i innspillet, herunder medvirkning, innsyn, etterprøvbarhet og informasjon om klageadgang, er allerede regulert gjennom barnehageloven, finansieringsforskriften, forvaltningsloven og offentleglova. Kommunen har derfor ikke behov for å forskriftsfeste disse forholdene på nytt i lokal forskrift.
	Ikke tatt til følge.



	Norlandia
	Ber om at beregningsgrunnlaget oppdateres med siste tilgjengelige anslag for kommunal deflator.
	Enig i at sist tilgjengelige deflatoranslag bør legges til grunn i høringsdokumentet. Dette vil bli gjort i forhold til beregningene for 2028. 

	Iverksettes for tilskuddsåret 2028.


	
	Ber om regnskapsfaglig avklaring etter KRS 4 av garderobeoppgradering ved Rønningen og platting ved Maristien/Rønningen. Kostnadene bør inngå som vedlikehold hvis påkostning ikke dokumenteres konkret.
	Kommunen mener at arbeidene som er foretatt i Rønningen og Maristien barnehager skal klassifiseres som investeringer og ikke vedlikehold.
Se redegjørelse i vedlegg.
	Ikke tatt til følge

	
	Påpeker at § 1 angir tilskuddsåret 2007 og at hjemmelshenvisningen inneholder «[og § 27]»; ber om retting.
	Dette vil bli rettet i endelig forskrift
	Tas til følge

	
	Ber om individuell og konkret begrunnelse for pensjonssats, innsyn i vurderingsgrunnlaget og informasjon om klage.
	Pensjonstilskudd og pensjonssats er egen beregning. Omfattes ikke av "Forskrift om satser for beregning av grunntilskudd". 

	Ikke vurdert

	
	Ber om redegjørelse for arbeidsgiveravgiftssatsen i modellen, beregningsmåten og avstemming mot regnskapet.
	Grunnlaget for AGA er lønn og pensjon. Dette grunnlaget skal korrigeres hvis det er benyttet premiefond til å dekke pensjonskostnader. I tillegg må det korrigeres for refundert AGA for sykepenger, dette bokføres som fratrekk på konto for arbeidsgiveravgift. Se vedlegg

	Tatt til følge

	
	Ber om at korrigert grunnlag og satser gjøres tilgjengelig før fastsettelse ved vesentlige endringer, og at høringsfristen eventuelt forlenges.
	Saken gjøres tilgjengelig på kommunens internettsider når saken sendes ut til politisk behandling. Endringer foretatt etter høringsutkast ligger i fanene endringslogg i beregningsarket.
	Ingen endring.

	
	Ber om at eventuelle nye opplysninger og korrigerte beregninger journalføres og gjøres tilgjengelige for høringsinstansene. Dersom grunnlaget endres vesentlig bør høringsfristen forlenges.
	Alle dokumenter som inngår i saksgrunnlaget journalføres i kommunens arkivsystem og følger ordinære regler om innsyn. Kommunen vurderer at de korrigeringene som er foretatt etter høringen ikke medfører behov for ny høring eller forlenget høringsfrist.
	Ingen endring.






